Mihal Hanxhari

Mihal Hanxhari (Kentucky, 1930 - Paris, 3 qershor 1999) qe shkrimtar, përkthyes, bibliotekist dhe mësues i gjuhës shqipe.

 Biografia 
Lindi në Kentaki, në Shtetet e Bashkuara të Amerikës, ku babai i tij kishte emigruar më 1907. Familja u kthye në Tiranë më 1931Mihal Hanxhari, Lermë të fle, Ars Poetica Nr. 13, Nëntor 2008, fq. 83, Lulu.com, ISBN 978-1-304-49805-2. Studimet e mesme i kreu në gjimnazin e Tiranës, ndërsa të lartat në Universitetin e Budapestit për histori e gjeografi më 1954.

Në vitet ‘60-‘75 kryen një punë të shquar për ngritjen në nivele evropiane të bibliotekës së Universitetit të Tiranës. Më 1975 u shkarkua nga puna për arsye politike, duke u denoncuar si "libera dhe përhapës i ideve borgjeze".

Në vitet 1993-‘95 mban leksione të gjuhës shqipe në Institutin e Gjuhëve dhe Qytetërimeve Orientale në Paris. 

 Vepra 
Mihal Hanxhari u zbulua vetëm pas vdekjes si shkrimtar. Për shumë vjet me radhë pati shkruar një numër të madh poezish, prozë dhe përkthime, të cilat u gjetën pas vdekjes së tij në qershor të 1999, që u botuan nga familjarët dhe shokët. Vepra poetike e tij, e çmuar më pas, është krejt e pazakontë kundrejt letërsisë shqiptare. Elsie shkruan se tek ai gjehen ndikime të Kavafisit dhe copëza haikush japoneze. Duket gati fare i influencuar nga realizmi socialistMihal Hanxhari, albanianhistory.net. Marrë më 15 shkurt 2018..

Ato përbëhen nga dy vëllime me poezi, tri vëllime me proza poetike dhe gjashtë vëllime me përkthime të poetëve të mëdhenj botëror, si: Shakespeare, Tagore, Wilde, Baudelaire, Gide etj. Dorëshkrimet e tij u botuan në vëllimin "Mihal Hanxhari: njeriu dhe vepra" më 2004 dhe vëllimet poetike Se sytë e mi kështu e shohin botën, Tiranë 2000; Na ishte njëherë, Tiranë 2000; Ti vdekja ime mbushur me jetë, Tiranë 2001; dhe Gdhend një statujë, Tiranë 2005.

 Referime 

Kategoria:Lindje 1930
Kategoria:Vdekje 1999
Kategoria:Mësues shqiptarë të shekullit XX
Kategoria:Poetë shqiptarë
Kategoria:Përkthyes prej anglishtes në shqip
Kategoria:Përkthyes prej frëngjishtes në shqip